Document ID: 32006R0303

KOMISIJAS REGULA (EK) Nr. 303/2006
(2006. gada 20. februāris)
par B sistēmas izvešanas atļauju izdošanu augļu un dārzeņu nozarē (citroni un āboli)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1),
ņemot vērā Komisijas 2001. gada 8. oktobra Regulu (EK) Nr. 1961/2001 par sīki izstrādātiem izpildes noteikumiem Padomes Regulai (EK) Nr. 2200/96 attiecībā uz eksporta kompensācijām augļu un dārzeņu tirgus nozarē (2), un jo īpaši tās 6. panta 6. punktu,
tā kā:
(1)
Komisijas Regulā (EK) Nr. 2044/2005 (3) noteikti orientējošie daudzumi, attiecībā uz ko var piešķirt B sistēmas izvešanas atļaujas.
(2)
Ņemot vērā informāciju, kas uz šodienu ir Komisijas rīcībā, attiecībā uz citroniem un āboliem orientējošie daudzumi, kas paredzēti tekošajam izvešanas periodam, drīzumā var tikt pārsniegti. Šis pārsniegums kaitētu eksporta kompensāciju režīma nevainojamai darbībai augļu un dārzeņu nozarē.
(3)
Lai izlabotu šo situāciju, būtu jānoraida B sistēmas atļauju pieteikumi attiecībā uz citroniem un āboliem, kas izvesti pēc 2006. gada 21. februāra, līdz tekošā izvešanas perioda beigām,
IR PIEŅĒMUSI ŠO REGULU.
1. pants
Attiecībā uz citroniem un āboliem B sistēmas izvešanas atļauju pieteikumus, kas iesniegti saskaņā ar Regulas (EK) Nr. 2044/2005 1. pantu, kam produktu izvešanas deklarācija pieņemta pēc 2006. gada 21. februāra un pirms 17. februāra, noraida.
2. pants
Šī regula stājas spēkā 2006. gada 21. februārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. februārī

Labels: 3
17